brahui
Store norske leksikon,Språk og litteratur,Språkfamilier,Indoeuropeiske språk,Indoiransk
Brahui er et språk i den dravidiske språkfamilien som tales i Balutsjistan, Pakistan, og i sørvestlige deler av Afghanistan og i Iran. Brahui er det eneste dravidiske språket utenfor Sør-India og Sri Lanka.
En del etniske brahuier har mistet språket sitt og snakker i dag balutsji eller persisk. Antallet brahuitalende er antakelig mellom en og to millioner. Sterkest står språket i området rundt byen Kalat. Tilstedeværelsen av dette dravidiske språket så langt mot vest tyder på at dravidiske språk i forhistorisk tid har vært talt over hele Sør-Asia og at befolkningen i den såkalte Induskulturen har vært dravider.Brahui skrives i hovedsak med det arabiske alfabetet, men mindre enn 1 % av brahuiene kan lese språket sitt. Språket må sies å være uten litterær tradisjon, selv om det finnes et brahui-akademi som utgir vitenskapelige publikasjoner og virker for å fremme brahuilitteratur. Les mer i Store norske leksikon dravidiske språk dravider